Държавен вестник, бр. 5, 2010 г., стр. 173

БРОЙ  5	
Д Ъ Р Ж А В Е Н  В Е С Т Н И К 	
СТР.  173  
ПРИМЕР 2:
В предприятието “Б” има 10 наети лица, на които работното време е  2 дни по 8 часа в седмицата. За изчисляването на средния списъчен брой 
се изхожда от седмичния брой работни часове - в случая 16 часа (8 х 2). При нормална продължителност на работната седмица  40 часа (8 
часа х 5 дни) коефициентът КЕПЗ  за тези лица е равен на 16 часа : 40 часа = 0.40. Ако се приеме, че месецът има 30 календарни дни и лицата 
са включени в списъчния брой през целия период, то ССБ = (10 х 0.40 х 30) : 30 = 4 лица.  
    
7. В раздел 2 на формуляра се попълва информация за отработеното  време и движението на персонала: приети и напуснали. 
На кодове 1910, 1911, 1930 и 1931 се посочват действително отработените дни и часове на персонала, като тези на работещите на непъл-
но работно време не се преизчисляват към пълна заетост. В отработените часове се включват и тези за извънреден труд. На код 1910 не се 
включват дните за платен отпуск, отпуск по болест, неплатен отпуск и др. неотработени дни.
8. В раздел 3 на код 3100 се посочват всички начислени през годината средства за работна заплата и други възнаграждения на работещите 
по трудово или служебно правоотношение. Не се включват: 1) осигурителните вноски за сметка на работодателя, обезщетенията по КТ,  ЗДС 
и КСО, както и обезщетенията и помощите за сметка на осигурителните фондове (отглеждане на дете, временна неработоспособност); 
2) допълнителната сума /задължение и разход към персонала/ за компенсируеми отпуски, която се очаква да бъде изплатена като резултат от 
неизползваното право на натрупан отпуск към датата на съставяне на годишния счетоводен отчет съгл. СС-19. 
Средствата за работна заплата, посочени на код 1000 кол. 3 трябва да са равни на тези, посочени на код 3100.
На  код 3130 се посочват начислените над основното възнаграждение суми за стимулиране на персонала, и други специфични допълнителни 
възнаграждения, определени според прилаганите системи на заплащане на труда  или уговорени с колективен или индивидуален трудов 
договор. 
На код 3133 се посочват само тези суми от код 3130, които имат характер на нерегулярни премии, платени от работодателя през годината: 
тримесечни, годишни или с друга периодичност премии, 13-та или 14-та заплата, по случай определени празници (Великден, 24 май, 15 
септември, Коледа), допълнителни плащания за платен годишен отпуск и т.н. Не се включват допълнителните възнаграждения (премии), 
плащани регулярно на всеки платежен период, дори ако сумата им варира от месец на месец.
На код 3150 се посочват начислените суми за нощен труд, работа на смени, за образователна и научна степен, за професионален стаж, работа 
през празничните и почивни дни, извънреден труд и други.
9. На кодове 3160, 3170, 3180 и 3190 се посочват разходите за сметка на работодателя само за работещите по трудово или служебно пра-
воотношение.
10. На код 3160 се посочват начислените обезщетения за сметка на работодателя по КТ, ЗДС, КСО или друг нормативен акт:
 - от КТ-  по чл. 200,213, 214, 216, 217, 218, 219, 220, 221, 222, 224  и 225;
 - от ЗДС - по чл.77, 78, 104, 106 и 107;
 - от КСО- по чл. 40 ал.4;
11. На код 3170 се посочват осигурителните вноски във фондовете “Безработица”, “Пенсии”, “Трудова злополука и професионална болест”, 
“Общо заболяване и майчинство”, “Гарантирани вземания на работниците и служителите”, “Учителски пенсионен фонд”, разходите за задължи-
телно застраховане на работниците и служителите за риска “трудова злополука”, здравноосигурителните вноски; вноските за: допълнително 
задължително пенсионно осигуряване, допълнително доброволно пенсионно осигуряване; допълнително доброволно осигуряване за без-
работица и/или професионална квалификация по КСО и допълнително доброволно здравно осигуряване по Закона за здравното осигурява-
не за сметка на работодателя върху всички  начислени през годината средства за работна заплата и други възнаграждения на работещите 
по трудово или служебно правоотношение.
12. На код 3180 се посочват социални разходи за: поевтиняване на храна, поддръжка на почивни бази,  неуниформено облекло,  транспорт, 
еднократни помощи изплатени на наетите за лекарства,  раждане и други. За социалните разходи предоставени в натура се посочва стой-
ността на стоките и услугите предоставяни от страна на работодателя на наетите по покупни цени, а за произведените в предприятието - по 
цени на производител.
13. На код 3190 се посочва данъкът за сметка на работодателя по чл. 216 от ЗКПО, начислен върху сумите за социални разходи в натура по 
чл. 204 ал.2 от същия закон.
Част ІІ. Работещи без трудово и служебно правоотношение с отчетната единица.  
14. На код 1400 се посочват лицата по договор за управление и контрол, които не са включени в код 1000, код 1500 и код 1600.
15. На код 1500 се посочва броят на наетите лица по извънтрудово правоотношение (граждански договор). В начислените средства на код 
1500 колона 3 се посочват всички суми като хонорари, лекторски и други подобни възнаграждения на наетите по извънтрудови правоотно-
шения.
16.  На код 1530 се посочват данни за лицата, назначени по чл.111 от КТ. 
17. На код 1600 се посочва броят на работещите собственици, които участват пряко в дейността на фирмата. Тези, които са в трудово правоот-
ношение с отчетната единица се посочват само на код 1000 и не следва да се посочват на код 1600. Не се посочват съдружниците, които само 
получават дивиденти за дялово участие.
Средният брой през годината на лицата, посочени на кодове 1400,1500,1530 и 1600 кол. 1 и 2, се изчислява чрез сумиране на техния брой за 
всеки месец и полученият сбор се раздели на 12.
18. На код 3300 се посочват осигурителните вноски за сметка на работодателя на работещите без трудово и служебно правоотношение. Това 
са социалните и здравни осигуровки за хонорари, лекторски и др. подобни възнаграждения, за начислени суми по граждански договори, за 
начислени суми по договор за управление и контрол. Не трябва да се посочват социалните и здравни осигуровки на работещите собственици 
(посочени на код 1600) - тези суми са за сметка на самоосигуряващото се лице.
Част ІІІ. Работещи пенсионери.
19. На код 1700 се посочват всички работещи пенсионери, независимо дали са в трудово или служебно правоотношение, по договор за уп-
равление и контрол, граждански договор с отчетната единица или са работещи собственици. 
Забележки:
Използвани съкращения: ЗДС – Закон за държавния служител; ЗКПО – Закон за корпоративното подоходно облагане; КСО – Кодекс за соци-
алното осигуряване; КТ – Кодекс на труда.